Finlandiako futbol selekzio nazionala

Finlandiako futbol selekzio nazionala (finlandieraz, Suomen Palloliitto; suedieraz, Finlands Bollförbund) Finlandia herrialdea nazioarteko futbol-txapelketetan ordezkatzen duen taldea edo selekzioa da. Europako UEFAren parte den Finlandiako Futbol Elkarteak kudeatzen du eta konfederazioak antolatzen dituen txapelketetan parte hartzen du.

Futbol selekzio nazionalaren barruan hainbat sail bereizten dira: Emakumezkoena, Gizonezko nagusiena, 21 urtez azpiko gizonena, 19 urtez azpiko gizonena eta 17 urtez azpiko gizonena. Sail arrakastatsuena emakumezkoena da, 2005eko eta 2009ko Europako txapelketetan, hurrenez hurren finalaurrekoetara eta final-laurdenetara iritsi zirelako. Gizonezkoen taldeak aldiz, ez du inoiz Europako, ez Munduko futbol txapeleketa bakarrean parte hartu.

Europako futbol selekzio pattalenetako bat izan zen kontinenteko herrialde txikiak sortu ziren arte; izan ere, futbola kirol nagusia ez den Europako herrialde bakarrenetakoa dugu Finlandia.

Historia 
Finlandiako Futbol Elkartea 1907. urtean sortu zen eta 1908. urtean, UEFA konfederazioko partaide bilakatu zen. Nahiz eta, Finlandia orduan, Errusiar Inperioko Dukerri Handia zen, gizonezkoen selekzioak jokatutako lehen partidu ofiziala, Suediaren aurka jokatu zuen Helsinkin 1911. urteko urriaren 22an. Dukerri Handiak 2-5 galdu zuen estreinako partidu hura.

1912ko Udako Olinpiar Jokoetan, laugarren postua lortu zuen taldeak. Italiaren eta Errusiaren aurka irabazi ostean, Britainia Handiaren aurka galdu zuen final-laurdenetan. Brontzezko domina irabazteko partidua ere galdu zuen Herbehereen aurka, 0-9 hain zuzen.

2020an aurreneko aldiz sailkatu zen Europako Txapelketa jokatzeko eta aurreneko partida 1-0 irabazi zuen Danimarkaren aurka.

Palmaresa

Munduko Futbol Txapelketa 
 Ez da inoiz sailkatu.

Europako Futbol Txapelketa 
 2020an sailkatua. Oraindik jokatzen ari da txapelketa.

Joko Olinpikoetako Futbol Txapelketa 
 Lau aldiz sailkatu da, 1912, 1936, 1952 eta 1980an, eta emaitzarik onena 1912ko laugarren postua izan zuen.

Iparraldeko Futbol Txapelketa 
 Txapeldun (1): 2001.
 Hirugarren (1): 1967.

Uniformea

Jokalari aipagarrienak 

2021eko ekainaren 16an eguneratua
{|
|valign="top"|

Parte hartzeak

Goleatzaileak

Emakumezkoen selekzioa

Palmaresa 
 Munduko Futbol Txapelketa:
 ez da inoiz sailkatu
 Europako Futbol Txapelketa:
 Finalerdiak (1): 2005
 Parte hartzeak (3): 2005, 2009, 2013
 Iparraldeko Futbol Txapelketa:
 Txapeldun (0)
 Finalista (1): 1981
 Hirugarren (6): 1974, 1975, 1976, 1977, 1978, 1979

Ikus, gainera

Kanpo estekak 
 Finlandiako Futbol Elkartea 
 Webgune ofiziala 
 Zaleen webgunea 

Finlandiako futbol taldeak
Finlandiako selekzio nazionalak
Futbol selekzio nazionalak